A Tanács 2003/222/KKBP határozata
(2003. március 21.)
az Európai Unió és Macedónia Volt Jugoszláv Köztársaság között létrejött, Macedónia Volt Jugoszláv Köztársaságban az Európai Unió által vezetett erők jogállására vonatkozó megállapodás megkötéséről
AZ EURÓPAI UNIÓ TANÁCSA,
tekintettel az Európai Unióról szóló szerződésre, és különösen annak 24. cikkére,
tekintettel az elnökség ajánlására,
mivel:
(1) A Tanács 2003. január 27-én elfogadta az Európai Unió Macedónia Volt Jugoszláv Köztársaságban (MK) folytatott katonai műveletéről szóló 2003/92/KKBP együttes fellépést [1].
(2) Ezen együttes fellépés 12. cikke meghatározza, hogy az MK-ban az Európai Unió által vezetett erők jogállása megállapodás tárgyát képezi Macedónia Volt Jugoszláv Köztársaság kormányával, az Európai Unióról szóló szerződés 24. cikke alapján.
(3) A Tanács 2003. február 27-i határozatát követően, amely az elnökséget tárgyalások megkezdésére hatalmazta fel, az elnökség megállapodást kötött az MK-val, az MK-ban az Európai Unió által vezetett erők jogállására vonatkozóan.
(4) Célszerű jóváhagyni ezt a megállapodást,
A KÖVETKEZŐKÉPPEN HATÁROZOTT:
1. cikk
Az Európai Unió és Macedónia Volt Jugoszláv Köztársaság (MK) közötti, az MK-ban az Európai Unió által vezetett erők jogállásáról szóló megállapodást az Európai Unió nevében jóváhagyják.
A megállapodás szövegét csatolták e határozathoz.
2. cikk
A Tanács elnöke felhatalmazást kap, hogy kijelölje a megállapodásnak az Európai Uniót jogilag kötelező aláírására jogosult személy(ek)et.
3. cikk
Ezt a határozatot az Európai Unió Hivatalos Lapjában ki kell hirdetni.
4. cikk
Ez a határozat a kihirdetésének napján lép hatályba.
Kelt Brüsszelben, 2003. március 21-én.